SUN ทะยาน 10% โบรกฯ เคาะเป้า 6 บ. ลุ้นไตรมาส 4 กำไรออลไทม์ไฮ จับตาปี 64 โตต่อ
SUN ทะยาน 10% โบรกฯ เคาะเป้า 6 บ. ลุ้นไตรมาส 4 กำไรออลไทม์ไฮ จับตาปี 64 โตต่อ ล่าสุดอยู่ที่ 5.55 บาท บวก 0.50 บาท หรือ 9.90% มูลค่าซื้อขาย 103.06 ล้านบาท
SUN ทะยาน 10% โบรกฯ เคาะเป้า 6 บ. ลุ้นไตรมาส 4 กำไรออลไทม์ไฮ จับตาปี 64 โตต่อ ล่าสุดอยู่ที่ 5.55 บาท บวก 0.50 บาท หรือ 9.90% มูลค่าซื้อขาย 103.06 ล้านบาท
9 ก.พ. 2564

ผู้สื่อข่าวรายงานว่า ราคาหุ้น บริษัท ซันสวีท จำกัด (มหาชน) หรือ SUN ล่าสุด ณ เวลา 15.12 น. อยู่ที่ 5.55 บาท บวก 0.50 บาท หรือ 9.90% สูงสุดที่ 5.75 บาท ต่ำสุดที่ 5.05 บาท ด้วยมูลค่าซื้อขาย 103.06 ล้านบาท

โดย บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” SUN ราคาเป้าหมาย 6 บาท โดยคาดผลการดำเนินงานกลับมาฟื้นตัวได้ทั้งจากคำสั่งซื้อใหม่ๆ ที่เข้ามา และการขยายฐานไปสู่สินค้าพร้อมทานมากขึ้นจะช่วยหนุนการเติบโตอีกครั้ง
ทั้งนี้คาดผลการดำเนินงานไตรมาส 4/63 จะอ่อนตัวลงเมื่อเทียบจากไตรมาสก่อน ทั้งจากยอดขายและกำไร เนื่องจากได้รับผลจากปัจจัยฤดูกาลทำให้ปริมาณส่งออกลดลง อีกทั้งปกติไตรมาส 1 และไตรมาส 4 ต้นทุนการผลิตสูงกว่าไตรมาสอื่น และยังได้รับผลกระทบจากการขาดแคลนตู้คอนเทนเนอร์ โดยเฉพาะที่ส่งออกไปยุโรป แต่คาดว่าจะส่งผลกระทบจำกัด เนื่องจากตลาดดังกล่าวมีสัดส่วนเพียง 10% ของยอดขาย
อย่างไรก็ตามคาดยอดขายไตรมาส 4/63 ที่ 622 ล้านบาท เพิ่มขึ้น 25% เมื่อเทียบจากปีก่อ แต่ลดลง 11% เมื่อเทียบจากไตรมาสก่อน จึงคาดว่ากำไรสุทธิปี 2563 ทำสถิติสูงสุดใหม่อยู่ที่ 49 ล้านบาท เพิ่มขึ้นอย่างมีนัยจากขาดทุน 9 ล้านบาทจากปีก่อน แต่ลดลง 44% เมื่อเทียบจากไตรมาสก่อน
ขณะที่แนวโน้มในปี 2564 คาดผลประกอบการยังดีต่อเนื่อง ทั้งจากการขายในประเทศและต่างประเทศ โดยการขายในประเทศการก่อสร้างโรงงานใหม่ในส่วน RTE คาดจะแล้วเสร็จในเม.ย.2564 รวมถึงมีแผนออกสินค้าใหม่เพิ่มเติม ส่วนตลาดต่างประเทศคาดได้รับคำสั่งซื้อจากคู่แข่งที่ปิดตัวลงจะยังมีอย่างต่อเนื่อง
ส่วนผลผลิตที่จะเข้าโรงงานนั้นคาดว่าจะอยู่ที่ 180,000 ตัน เพิ่มขึ้น 20% เมื่อเทียบจากปีก่อน คาดว่าไม่น่าได้รับผลกระทบจากภัยแล้งทำให้การบริหารต้นทุนและการใช้กำลังการผลิตยังมีแนวโน้มที่ดี แต่ปัจจัยที่ต้องติดตามคือราคาเหล็กที่เร่งตัวขึ้น อาจส่งผลกระทบต่อต้นทุนการผลิตได้เนื่องจากยอดขายราว 60-70% จะเป็นข้าวโพดบรรจุกระป๋อง ทั้งนี้ ประมาณการยอดขาย 2,911 ล้านบาท เพิ่มขึ้น 10% และคาดกำไรสุทธิ 242 ล้านบาท เพิ่มขึ้น 22% เมื่อเทียบจากปีก่อน
 